ਅਰਕਦੀਜਾ

ਅਰਕਦੀਜਾ ਸਰਬੀਆ ਵਿੱਚ ਲੈਸਬੀਅਨ ਅਤੇ ਗੇਅ ਮਨੁੱਖੀ ਅਧਿਕਾਰਾਂ ਅਤੇ ਸਭਿਆਚਾਰ ਦੀ ਪੁਸ਼ਟੀ ਕਰਨ ਵਾਲੀ ਪਹਿਲੀ ਸੰਸਥਾ ਸੀ, ਜਿਸਦੀ ਸਥਾਪਨਾ 13 ਜਨਵਰੀ 1991 ਨੂੰ ਕੀਤੀ ਗਈ ਸੀ ਅਤੇ 1994 ਵਿੱਚ ਬੇਲਗ੍ਰੇਡ ਵਿੱਚ ਰਜਿਸਟਰਡ ਹੋਈ ਸੀ। ਇਸ ਦਾ ਮੁਢਲਾ ਕਾਰਜ ਸਮਲਿੰਗਤਾ ਨੂੰ ਕਾਨੂੰਨੀ ਕਰਨ ਲਈ ਮੀਡੀਆ ਦੀ ਪੈਰਵੀ ਕਰਨਾ ਸੀ। ਇਸ ਤੋਂ ਇਲਾਵਾ ਮੈਂਬਰਾਂ ਦੀਆਂ ਗਤੀਵਿਧੀਆਂ ਜਨਤਕ ਰਾਜ ਦੇ ਅਦਾਰਿਆਂ ਵਿੱਚ ਸਮਲਿੰਗੀਆਂ ਵਿਰੁੱਧ ਹਰ ਕਿਸਮ ਦੇ ਵਿਤਕਰੇ ਦੇ ਖਾਤਮੇ 'ਤੇ ਕੇਂਦ੍ਰਤ ਹਨ।

 ਇਤਿਹਾਸ 
ਸੰਸਥਾ ਗੇਅ-ਲੈਸਬੀਅਨ ਪਿੰਕ ਕਲੱਬ ਲਿਊਬਲਿਆਨਾ ਤੋਂ ਪ੍ਰੇਰਿਤ ਹੋਇਆ ਸੀ, ਜਿਸ ਦੇ ਆਯੋਜਕਾਂ ਨੇ ਸਰਬੀਆ ਦੇ ਐਲ.ਜੀ.ਬੀ.ਟੀ. ਕਾਰਕੁੰਨਾਂ ਨਾਲ ਅਕਤੂਬਰ 1990 ਵਿੱਚ ਸੰਪਰਕ ਕੀਤਾ। ਪਹਿਲੀ ਮੁਲਾਕਾਤ ਮਾਸਕੋ ਦੇ ਹੋਟਲ ਵਿਖੇ ਹੋਈ ਸੀ, ਜਿਸ ਵਿੱਚ ਲੇਪਾ ਮਲਾਦਜੈਨੋਵਿਚ, ਡੇਜਨ ਨੇਬ੍ਰਿਗੀ, ਬੋਰੀਸ ਲਾਈਲਰ ਅਤੇ ਹੋਰ ਮਸ਼ਹੂਰ ਕਾਰਕੁੰਨ ਸਨ। ਨਾਮ ਚੁਣਨ ਵੇਲੇ ਬੋਰੀਸ ਲੀਲੇਰਾ ਨੇ ਅਰਕਦੀਜਾ ਭਾਵ "ਪਿਆਰ ਅਤੇ ਆਜ਼ਾਦੀ ਦੀ ਧਰਤੀ" ਨਾਮ ਦਾ ਸੁਝਾਅ ਦਿੱਤਾ, ਜੋ ਬਹੁ-ਪੱਖੀ ਪ੍ਰਸਤਾਵ ਸੀ। ਫਰਾਂਸ ਵਿੱਚ ਵੀਹਵੀਂ ਸਦੀ ਦੌਰਾਨ ਇਸੇ ਨਾਮ ਨਾਲ ਇੱਕ ਐਲਜੀਬੀਟੀ ਰਸਾਲਾ ਪ੍ਰਕਾਸ਼ਤ ਹੋਇਆ ਸੀ ਸੋ ਇਹ ਵੀ ਇਹ ਨਾਮ ਚੁਣਨ ਦਾ ਕਾਰਨ ਸੀ।

27 ਜੂਨ 1991 ਨੂੰ ਅਰਕਦੀਜਾ ਨੇ ਯੂਥ ਹਾਊਸ ਦੇ ਪਲੇਟਫਾਰਮ 'ਤੇ ਜਨਤਕ ਤੌਰ' ਤੇ ''ਪ੍ਰਾਈਡਡੇ '' ਮਨਾਇਆ, ਜਿੱਥੇ ਕਈ ਕਾਰਕੁੰਨਾਂ ਅਤੇ ਕਲਾ ਸਿਧਾਂਤਕਾਰਾਂ ਨੇ ਗੇਅ ਅਤੇ ਲੈਸਬੀਅਨ ਕਿਰਿਆਸ਼ੀਲਤਾ, ਸਭਿਆਚਾਰ ਅਤੇ ਕਲਾ ਬਾਰੇ ਗੱਲ ਕੀਤੀ। ਅਗਲੇ ਸਾਲ ਅਰਕਦੀਜਾ ਨੇ ਫ਼ਲਸਫ਼ਾ ਫੈਕਲਟੀ ਵਿਖੇ ਸਟੂਡੈਂਟ ਪ੍ਰੋਟੈਸਟ ਵਿੱਚ ਇੱਕ ਪੈਨਲ ਦਾ ਪ੍ਰਬੰਧ ਕਰਨ ਦੀ ਕੋਸ਼ਿਸ਼ ਕੀਤੀ, ਪਰ ਧਰਮ ਸ਼ਾਸਤਰ ਦੇ ਵਿਦਿਆਰਥੀਆਂ ਨੇ ਹਾਜ਼ਰੀਨ ਅਤੇ ਹਿੱਸਾ ਲੈਣ ਵਾਲਿਆਂ ਨੂੰ ਹਾਲ ਵਿੱਚ ਦਾਖਲ ਹੋਣ ਤੋਂ ਰੋਕਿਆ ਅਤੇ ਉਸ ਸਮੇਂ ਤੋਂ ਅਰਕਦੀਜਾ ਨੇ 27 ਜੂਨ ਨੂੰ ਸਟੈਂਡ ਅਤੇ ਵਰਕਸ਼ਾਪਾਂ ਨੂੰ ਜਨਤਾ ਲਈ ਬੰਦ ਕਰ ਦਿੱਤਾ।

ਪਹਿਲੇ ਦੋ ਸਾਲਾਂ ਦੌਰਾਨ ਸੰਸਥਾ ਦੇ ਮੈਂਬਰ ਅੰਤਰਰਾਸ਼ਟਰੀ ਕਾਨਫਰੰਸਾਂ ਵਿੱਚ ਗਏ, ਸਹਾਇਤਾ ਦੀ ਮੰਗ ਕੀਤੀ ਅਤੇ ਅਰਕਦੀਜਾ ਦਾ ਵਿਧਾਨ ਤਿਆਰ ਕੀਤਾ।

 ਹਵਾਲੇ 

ਸ਼੍ਰੇਣੀ:ਲੈਸਬੀਅਨ ਸੰਸਥਾਵਾਂ
ਸ਼੍ਰੇਣੀ:ਸੰਸਥਾਵਾਂ